| **NOM DE L’ACTIVITAT** | Jocs d’ajuda mútua | | | | | | |
| --- | --- | --- | --- | --- | --- | --- | --- |
| **TERRITORI/SERVEI** | Centre Obert Infantil Salt | | | | | | |
| **EIX/EIXOS**  **DE TREBALL** | Relació amb els altres: cura personal i del grup | | | | | | |
| **OBJECTIUS** | Exemplificar la necessitat de demanar ajuda i ajudar a través de situacions quotidianes. | | | | | | |
| **COMPETÈNCIES** | *Habilitats comunicatives, habilitats socials, convivència, anàlisi de les relacions en el si del grup, maneig de conflictes.* | | | | | | |
| **DESTINATARIS** | Infants de 6 a 9 anys. | | | | | | |
| **DESCRIPCIÓ** | Es faran tres jocs relacionats amb les conductes d’ajuda.  **DIBUIX PER PARELLES:** els infants es divideixen per parelles. La persona dinamitzadora repartirà a una persona de la parella un dibuix, i a l'altre un full en blanc i un llapis. Qui té el dibuix haurà de donar indicacions a l'altra persona perquè repliqui el dibuix. No podrà dir directament el que ha de dibuixar, sinó que ha de dir les formes i la ubicació d'aquestes. Per exemple: dibuixa una rodona petita al centre del paper.  Quan acabi el temps es repetirà l'activitat al revés, perquè tots els infants puguin dibuixar i donar indicacions.  **CONTACTE:** per començar s'explica als infants que han de crear un grup on tots estiguin connectats pels objectes escollits, els quals han de sostenir a l'aire amb dos dits. Un cop tinguin el grup, se'ls dona la consigna de què s'han de moure en bloc sense perdre la connexió entre els companys i sense que caigui l'objecte. Si l'enllaç es perd en algun punt, poden demanar ajuda als companys.  Variant: per treballar més en el missatge de "demanar ajuda", primer es pot fer l'activitat en silenci i després convidar-los a que parlin entre si, però sense donar ordres, només poden demanar ajuda. Per exemple: "pots anar una mica més a poc a poc?" o "necessito que t'acostis/allunyis més".  **LA DESFILADA:** els infants es divideixen en parelles. Un tindrà el rol de "desfilar" i l'altre és "qui ajuda". "Qui desfila" ha de portar la major quantitat d'objectes possibles (pilotes/tovalloles/suros), i per fer-ho ha de donar instruccions al "qui ajuda" perquè posi cada objecte on li digui. Per exemple: una pilota sota cada braç.  És important remarcar que “qui ajuda” ha de fer exactament el que li demani “qui desfila”, ja que l’objectiu és aprendre a demanar ajuda de manera precisa.  Quan els infants que "desfilen" estan preparats, se'ls dona l'ordre de caminar. Si els objectes cauen s'han d'aturar i demanar ajuda als infants "que ajuden", perquè els hi tornin a posar els objectes, no ha de ser la mateixa parella, poden ajudar a un altre infant que "desfila" perquè així puguin experimentar el que és demanar ajut o rebre'l d'altres persones.  Es poden anar fent pauses grupals per recol·locar objectes, ja que no és una competició per veure qui porta més coses o arriba més lluny.  I hem de tenir en compte que en algun moment canviaran els rols i les parelles; qui ajudava passa a desfilar i qui desfilava passa a ajudar, seguint les mateixes pautes.  Finalment, s’ajunta tot el grup i es deixa un espai de reflexió, on es poden plantejar les següents preguntes:   * Era important treballar en equip a les activitats? * Que ha estat més fàcil, ajudar o demanar ajuda? * Quines maneres de demanar ajuda són més eficaces? (“Col·loca’m la pilota entre el coll i l’espatlla dreta” normalment és més útil que “Arregla-m’ho”. * En quines situacions del dia a dia necessito ajuda? La demano? * Quan un altre infant està trist o enfadat, l’ajudem? * Ajudem de la mateixa manera a totes les situacions? | | | | | | |
| **MATERIAL** | * Fulls * Dibuixos per replicar * Llapis * Diversos objectes lleugers   (han de poder-se sostenir amb dos dits, poden ser: globus, rotllos de paper de bater, clip, fulls, pinzells, retalls de teles, fils de llana…)   * Objectes de diferents mides i formes   (poden ser: pilotes, tovalloles, suros, nines, blocs de construcció, ampolles de plàstic, esponges...) | | | | | | |
| **DURADA** | 1h.   * 5 min explicació primer joc * 10 min primer joc * 5 min explicació segon joc * 10 min segon joc * 5 min explicació tercer joc * 15 min tercer joc * 10 min de reflexió i transferència. | | | | | | |
| **ALTRES ASPECTES A TENIR EN COMPTE** | L’activitat es pot realitzar amb altres grups d’edat. Per grups amb infants més grans es pot complicar la primera activitat proposant direccions (cap a la dreta, cap al fons…), girs (girar 180 graus) canvis de forma (triangle, quadrat, cercle) o mida (ocupar el màxim o mínim espai possible.) | | | | | | |
| **ANNEXES** |  | | | | | | |
| **AVALUACIÓ** | L’avaluació es fa amb el qüestionari del següent enllaç: <https://forms.gle/F3tmN36jrEPsxbrT9>  (també li pots enviar un missatge a la persona referent del teu barri, per fer l’avaluació)  Els ítems que demanem són els següents:   1. A nivell de grup:  * Grup d’infants * Franja d’edats * Activitat que s’ha realitzat  1. Aspectes positius? Per exemple:   S’ha ajustat la durada de l’activitat?  El material era adequat per fer l’activitat  Ha motivat als infants?  S’han pogut treballar els continguts plantejats?  Ha tingut algun tipus d’impacte?   1. Aspectes a millorar? Per exemple:   S’ha necessitat fet adaptacions/ modificacions?  Respecte al temps i al material proporcionat?   1. Altres observacions, suggerències? Per exemple:   Respecte a l’acompanyament de l’equip d’empodera’t, al material, a l’activitat en sí, propostes,... | | | | | | |