| **NOM DE L’ACTIVITAT** | El buit | | | | | | |
| --- | --- | --- | --- | --- | --- | --- | --- |
| **TERRITORI/SERVEI** | Centre Obert Infantil Salt | | | | | | |
| **EIX/EIXOS**  **DE TREBALL** | Autoconeixement | | | | | | |
| **OBJECTIUS** | * Treballar amb els infants l’autoconeixement i explorar el propi món interior a través d’un conte. * Reflexionar sobre què ens passa quan perdem alguna cosa. * Relacionar la pèrdua amb la resiliència. | | | | | | |
| **COMPETÈNCIES** | *Autoestima, autoconcepte, comunicació verbal i no verbal, resiliència.* | | | | | | |
| **DESTINATARIS** | Infants de 6 a 9 anys. | | | | | | |
| **DESCRIPCIÓ** | Per començar, ens situarem a l’espai, si és necessari farem una respiració profunda per calmar-nos abans d’explicar el conte. Un cop creat el clima, explicarem el conte “El buit”, aquest explica la història d’una nena que ho tenia tot i era molt feliç, fins que de cop i volta, un dia ho va perdre tot, i va sentir un gran buit a dins seu, el qual va anar omplint de diferents maneres.  Un cop explicat el conte i agafant com a idea el món interior del que parla el conte, cada infant dibuixarà en un cercle de paper allò amb què omplirien el seu buit, per exemple: amb aquelles coses que més els agraden, les persones que estimen, moments feliços…  Un cop fets, cadascú enganxarà el cercle al mural on hi ha dibuixada la protagonista i passarem a les preguntes de reflexió:   * Com se sent la Júlia quan ho perd tot? * Amb quines coses intenta omplir el buit? * Què li passa després? * Algun cop heu perdut alguna cosa que estimàveu molt? Com us vau sentir? | | | | | | |
| **MATERIAL** | * Conte “El Buit” * Folis de paper amb un cercle dibuixat, es pot facilitar retallat * Mural amb la protagonista del conte dibuixada * Material de dibuix (a escollir: colors, ceres o retoladors) * Cola de barra | | | | | | |
| **DURADA** | 50 minuts   * 5 min explicació i col·locació en l’espai * 15 min. explicació del conte * 20 min. de dinàmica * 10 min. de reflexió | | | | | | |
| **ALTRES ASPECTES A TENIR EN COMPTE** | És un conte apte per infantil i primària, es poden fer lleugeres modificacions en l’espai de reflexió i en l’activitat per adaptar-ho a diferents grups d’edat. | | | | | | |
| **ANNEXES** |  | | | | | | |