| **NOM DE L’ACTIVITAT** | Els límits del propi cos | | | | | | |
| --- | --- | --- | --- | --- | --- | --- | --- |
| **TERRITORI/SERVEI** | Santa Coloma de Gramenet/COI | | | | | | |
| **EIX/EIXOS**  **DE TREBALL** | Sexualitats | | | | | | |
| **SUBGRUP (TEMA)** | Límits i consentiment | | | | | | |
| **OBJECTIUS** | * Reconèixer l’espai de confort personal * Desenvolupar conductes que ajudin a posar límits * Identificar les emocions negatives que genera que invaeixin l’espai personal. | | | | | | |
| **COMPETÈNCIES** | Competències personals:   * Cura de si mateix * Autoconeixement   Competències relacionals:   * Aprendre a conviure * Construcció de relacions | | | | | | |
| **DESTINATARIS** | Infants de 10 a 12 anys | | | | | | |
| **DESCRIPCIÓ** | L’activitat consta de dues parts:   1. Es divideix el grup en dos i es demana que es col·loquin en dues fileres mirant-se a una distància d’aproximadament 3 metres. Una de les fileres es mourà i l’altra s’haurà de quedar quieta. Els infants de la filera que es pot moure, aniran avançant fins que l’infant que tenen davant els indiqui que deixin d’avançar. Els de la filera que es queda quieta tenen la consigna de deixar avançar els altres fins que es sentin incòmodes. En acabar, es canvien amb la persona que tenen a la dreta i els de la filera que es movia ara són els que posen el límit.   Posteriorment es poden fer les següents preguntes per reflexionar:  - Teniu la mateixa sensació quan hi ha una separació de 3 metres de quan estan més a prop? - Per vosaltres, és el mateix tenir una persona del mateix gènere d’una que no? - A mida que la persona avança, sentiu que estan entrant en el vostre espai d’intimitat? Ha estat difícil demanar que s’aturessin?   1. Creació d’un còmic en grups de 2 o 3 participants, a partir de les situacions que es plantegen. Es llegeixen les situacions i cada grup ha d’escollir-ne una, representar-la en format còmic i decidir un final per la història. | | | | | | |
| **MATERIAL** | Plantilla còmic  Fulls amb situacions  Llapis, goma i colors | | | | | | |
| **DURADA** | 1:30h | | | | | | |
| **ALTRES ASPECTES A TENIR EN COMPTE** |  | | | | | | |
| **ANNEXES** | Plantilla per realitzar el còmic  Descripció situacions  Font: Guia Pedagògica Vicki Bernadet | | | | | | |
| **AVALUACIÓ** | L’avaluació es fa amb el qüestionari del següent enllaç: <https://forms.gle/F3tmN36jrEPsxbrT9>  (també li pots enviar un missatge a la persona referent del teu barri, per fer l’avaluació)  Els ítems que demanem són els següents:   1. A nivell de grup:  * Grup d’infants * Franja d’edats * Activitat que s’ha realitzat  1. Aspectes positius? Per exemple:   S’ha ajustat la durada de l’activitat?  El material era adequat per fer l’activitat  Ha motivat als infants?  S’han pogut treballar els continguts plantejats?  Ha tingut algun tipus d’impacte?   1. Aspectes a millorar? Per exemple:   S’ha necessitat fet adaptacions/ modificacions?  Respecte al temps i al material proporcionat?   1. Altres observacions, suggerències? Per exemple:   Respecte a l’acompanyament de l’equip d’empodera’t, al material, a l’activitat en sí, propostes,... | | | | | | |

**SITUACIONS**

| Situació 1:  La Carolina i la Vanessa són molt bones amigues. Ho fan tot juntes. La Carolina està una mica Aclaparada perquè la Vanessa no la deixa jugar amb altres nenes de la classe i s’enfada si, en acabar l’escola, va a casa d’alguna nena. Després d’unes quantes vegades, la Vanessa li ha dit que no creu que sigui la seva millor amiga i li ha demanat que faci una cosa com a prova d’amistat: s’ha d’escriure a la mà amb retolador permanent les inicials de les dues dins un cor perquè tothom ho vegi. No s’ho pot esborrar en tota la setmana. Si no ho fa, serà senyal que no és la seva amiga. |
| --- |

| Situació 2:  L’Albert està cansat que la seva millor amiga, la Berta, sempre se li tiri a sobre quan estan veient una pel·li al sofà de casa i vulgui fer guerra de pessigolles. A ell li agrada que vingui a casa. És molt bona jugant a la Play i és molt divertida, però a vegades es posa molt pesada i té la mania de cridar-lo amb un nom molt ridícul que li va posar quan eren petits: Cuqui. |
| --- |

