| **NOM DE L’ACTIVITAT** | Gimcana GPASA: prevenció victimització sexual infantil | | | | | | |
| --- | --- | --- | --- | --- | --- | --- | --- |
| **TERRITORI/SERVEI** | Santa Coloma | | | | | | |
| **EIX/EIXOS**  **DE TREBALL** | 3. Sexualitats | | | | | | |
| **SUBGRUP (TEMA)** | 3.3. Prevenció d'abusos sexuals | | | | | | |
| **OBJECTIUS** | * Prevenir les situacions d’abús sexual en la infància. * Aprendre a discernir el que volem i el que no. * Identificar secrets bons i dolents. | | | | | | |
| **COMPETÈNCIES** | * Autoconeixement. * Cura de si mateix. * Gestió de les emocions. * Construcció de relacions. | | | | | | |
| **DESTINATARIS** | Infància 6-12 anys | | | | | | |
| **DESCRIPCIÓ** | * La gimcana consisteix en 4 proves que hauran de realitzar per grups de 4-5. * Cada prova té com a premi una peça d'un puzle final que conté els missatges claus de l'activitat. * Cada peça és una part de la frase. * Per tal d'aconseguir llegir tota la frase, tots els grups han de superar cada prova. * **1ª PROVA – SECRETS BONS I DOLENTS.**   La prova consisteix a classificar els secrets segons siguin bons o dolents (ANNEX 1).  *Missatge clau*: algú que ens estima bé no ens demanaria que guardéssim un secret dolent, és a dir, un secret sobre alguna cosa que ens fa mal a nosaltres o a altres persones.  L'educadora llegirà el següent text: *un secret és una cosa que no hem d’explicar. Tots tenim secrets, però hem de distingir si són secrets bons o secrets dolents: un secret bo és aquell que ens fa sentir bé (exemple, la Sara prepara una festa sorpresa per a la Fanny i ens demana que no li diguem res) i un secret dolent és aquell que ens preocupa, que ens fa sentir incòmodes, ens fa temor o ens posa tristos. No és bo i no hauríem de guardar-lo (exemple, un nen més gran ens treu l'entrepà del berenar i ens demana que no ho diguem a ningú). Aquest tipus de secret s'ha de compartir amb un adult, en el qual confiem, per tal que ens pugui ajudar.*   * **2ª PROVA – AMPLIEM VOCABULARI.**   La prova consisteix a unir cada paraula amb la seva definició (ANNEX 2):   * Consentiment: es produeix quan la persona està d'acord amb un comentari o una proposta. Significa donar permís per a alguna cosa. * Sexualitat: conjunt dels comportaments relacionats amb el sexe i la seva satisfacció. * Penis: òrgan masculí utilitzat per a orinar i per a per a expulsar espermatozoides. * Vulva: part externa dels òrgans reproductors femenins. * Respecte: valor que permet a l'ésser humà reconèixer, acceptar, apreciar i valorar les qualitats dels altres i els seus drets.   *Missatge clau:* hem de conèixer el nostre cos per a poder tractar-lo amb respecte. Només nosaltres podem decidir els límits sobre el nostre propi cos i els altres han de respectar-los.   * **3ª PROVA – LA CULPA**   Es plantegen dues situacions, una en la que el nen protagonista és responsable de l'acció i l'altra en la que no ho és.  Després de cada situació es fan tres preguntes on les respostes són obertes. Per poder superar la prova, l'educadora ha de considerar que les han encertades.  L'educadora llegirà el següent text: *a continuació escoltareu dues situacions que li poden ocórrer a nens i nenes.*  *Per a guanyar el premi, escolteu amb atenció i responeu les preguntes.*   * *Situació 1. Esteu jugant sols al menjador de casa i trenqueu un gerro de vidre. Què faries? Ets responsable del que ha passat? Li ho podries contar a una altra persona perquè t'ajudés?* * *Situació 2. Jugueu en un equip de bàsquet i un dia de partit, en tornar al vestuari, l'entrenador li pega una bufetada a un dels vostres companys perquè ha fallat una canasta. Us diu a tots que teniu la culpa del fet que ell hagi hagut de pegar-li una bufetada perquè heu jugat molt mal partit. Què faries? Ets responsable del que ha passat? Creus que l'entrenador té raó? Per què?* * **4ª PROVA – ADULTS DE CONFIANÇA**   Sopa de lletres amb les figures adultes de confiança (ANNEX 3):  *Missatge clau:* quan a un nen o nena li passa una cosa dolenta heu de demanar ajuda a un adult de confiança. Si algun no us fa cas o no us creu, continueu buscant fins que trobeu a algú que sí que us ajudi. | | | | | | |
| **MATERIAL** | * Llista de secrets bons i dolents. * Llistat de conceptes i definicions. * Sopa de lletres. | | | | | | |
| **DURADA** | 1h i 30 minuts | | | | | | |
| **ALTRES ASPECTES A TENIR EN COMPTE** |  | | | | | | |
| **ANNEXES** | * Annex 1:        * Annex 2:      * Annex 3: | | | | | | |
| **AVALUACIÓ** | L’avaluació es fa amb el qüestionari del següent enllaç: <https://forms.gle/F3tmN36jrEPsxbrT9>  (també li pots enviar un missatge a la persona referent del teu barri, per fer l’avaluació)  Els ítems que demanem són els següents:   1. A nivell de grup:  * Grup d’infants * Franja d’edats * Activitat que s’ha realitzat  1. Aspectes positius? Per exemple:   S’ha ajustat la durada de l’activitat?  El material era adequat per fer l’activitat  Ha motivat als infants?  S’han pogut treballar els continguts plantejats?  Ha tingut algun tipus d’impacte?   1. Aspectes a millorar? Per exemple:   S’ha necessitat fet adaptacions/ modificacions?  Respecte al temps i al material proporcionat?   1. Altres observacions, suggerències? Per exemple:   Respecte a l’acompanyament de l’equip d’empodera’t, al material, a l’activitat en sí, propostes,... | | | | | | |