| **NOM DE L’ACTIVITAT** | L’amor a les pel·lícules |
| --- | --- |
| **TERRITORI/SERVEI** | Mina |
| **EIX/EIXOS**  **DE TREBALL** | Gènere |
| **SUBGRUP (TEMA)** | Rols de gènere |
| **OBJECTIUS** | * Conèixer quina és la concepció d’amor per part del grup * Analitzar estereotips de gènere amb el grup * Construir visions alternatives a la normativa de l’amor |
| **COMPETÈNCIES** | Competències personals   * Cura de si mateix * Gestió de les emocions * Autoconeixement   Competències relacionals   * Construcció de relacions |
| **DESTINATARIS** | Infància 6-9 |
| **DESCRIPCIÓ** | **Sessió 1**  Cada infant pensa en una pel·lícula que li agradi on aparegui reflectida una història d’amor (d’aquesta manera, ens assegurem que el grup pugui partir d’una base coneguda).  Escriuen els títols de les pel·lícules i col·loquem els papers en un recipient. D’un en un, anirem traient-los i proposarem als infants que en grups, les representin davant de la resta. Després de cada representació, preguntarem a la resta del grup que no ha actuat que han vist, com era la història, qui en formava part, si hi ha alguna cosa de la història que no els hi acaba d’agradar o que no els fa sentir bé…  Un cop haguem acabat de representar les pel·lícules, els hi demanarem que trobin aspectes en comú en totes o algunes d’elles (aspectes com l’amor únicament concebut com el que fa referencia a la parella, parelles heterosexuals, el “deixar-ho tot per amor”, la dona esperant a ser salvada, la mitja taronja… i d’altres aspectes que en funció de les pel·lícules representades es consideri interessant aprofundir).  A partir d’aquí, es generarà espai de reflexió amb el grup amb preguntes guiades com:   * Només hem pensat en histories d’amor de parella, és l’únic amor que existeix? I l’amor cap a les amistats, per exemple? * Creieu que les noies han d’esperar a que les salvin? Poden valer-se per elles mateixes? * Si ens agrada com som, hem de canviar la nostra manera de ser per amor? * Hem de poder estimar a qui volguem estimar?   **Sessió 2**  Recollint les pel·lícules triades pels infants i les reflexions sorgides de la sessió anterior es proposa que, en petits grups, triïn una de les pel·lícules que havien representat, i les modifiquin de la manera que creguin per a que la història s’adapti més al que creuen que és l’amor i a com els hi agradaria a elles que hagués sigut.  Un cop canviada, la representaran en format teatre davant la resta del grup. En finalitzar, es preguntarà als infants que no han representat què veuen diferent, que creuen que han canviat o perquè creuen que ho han fet. Finalment, serà el grup que ha representat qui també podrà compartir els canvis que ha fet en la història, i quins son els motius pels quals ho han fet.  **Sessió 3**  (Es pot fer a continuació de l’anterior sessió o un dia diferent)  A partir dels espais de reflexió generats de les dues sessions anteriors, es proposa als infants que puguin escriure aquelles paraules que, per a elles, tenen relació amb l’amor o que els hi recorden a algú que s’estimen.  Conforme vagin acabant, les penjarem a l’espai de la sala que el grup hagi decidit conjuntament, quedant recollit d’aquesta manera la concepció de l’amor que cadascuna de les membres del grup té i ha pogut anar construïnt amb la resta. |
| **MATERIAL** | * Papers i material per escriure |
| **DURADA** | Sessió 1: 1 hora/1 hora i mitja  Sessió 2: 1 hora i mitja |
| **ALTRES ASPECTES A TENIR EN COMPTE** |  |
| **ANNEXES** |  |
| **AVALUACIÓ** | L’avaluació es fa amb el qüestionari del següent enllaç: <https://forms.gle/F3tmN36jrEPsxbrT9>  (també li pots enviar un missatge a la persona referent del teu barri, per fer l’avaluació)  Els ítems que demanem són els següents:   1. A nivell de grup:  * Grup d’infants * Franja d’edats * Activitat que s’ha realitzat  1. Aspectes positius? Per exemple:   S’ha ajustat la durada de l’activitat?  El material era adequat per fer l’activitat  Ha motivat als infants?  S’han pogut treballar els continguts plantejats?  Ha tingut algun tipus d’impacte?   1. Aspectes a millorar? Per exemple:   S’ha necessitat fet adaptacions/ modificacions?  Respecte al temps i al material proporcionat?   1. Altres observacions, suggerències? Per exemple:   Respecte a l’acompanyament de l’equip d’empodera’t, al material, a l’activitat en sí, propostes,... |